Document ID: 32014D0049

SKLEP SVETA 2014/49/SZVP
z dne 30. januarja 2014
o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 29 Pogodbe,
ob upoštevanju naslednjega:
(1)
Svet je 31. januarja 2011 sprejel Sklep 2011/72/SZVP (1).
(2)
Omejevalni ukrepi iz Sklepa 2011/72/SZVP se uporabljajo do 31. januarja 2014. Na podlagi pregleda navedenega sklepa bi bilo treba te omejevalne ukrepe podaljšati do 31. januarja 2015.
(3)
Treba bi bilo nadomestiti vnose za 45 oseb iz Priloge k Sklepu 2011/72/SZVP ter na novo utemeljiti njihovo uvrstitev na seznam.
(4)
Sklep 2011/72/SZVP bi bilo zato treba ustrezno spremeniti -
SPREJEL NASLEDNJI SKLEP:
Člen 1
Sklep 2011/72/SZVP se spremeni:
(1)
člen 5 se nadomesti z naslednjim:
„Člen 5
Ta sklep se uporablja do 31. januarja 2015. Redno se pregleduje. Po potrebi se lahko podaljša ali spremeni, če Svet meni, da njegovi cilji niso bili doseženi.“;
(2)
Priloga se nadomesti z besedilom iz Priloge k temu sklepu.
Člen 2
Ta sklep začne veljati na dan objave v Uradnem listu Evropske unije.
V Bruslju, 30. januarja 2014

Labels: 18
5